《登罗星洲文昌阁》
清代·袁景辂

春光无近远，往往在僧寺。地静心亦清，寓目皆生意。

小阁水中央，四顾临无地。纤鳞戏萍末，初鸟鸣天际。

波涛拥新色，云峦落空翠。一一阁中景，尽泄三春秘。

登览旷心神，余怀此独契。

作者简介：（ 1724—1767）江苏吴江人，字质中，号朴村。乾隆间诸生。尝从沈德潜学诗，创竹溪诗社。尝辑《松陵诗徵》。著有《小桐庐诗稿》。